ବଚ୍ଚା ବାଜି

thumb|ଆଧୁନିକ ଉଜବେକିସ୍ତାନର ସମରକନ୍ଦଠାରେ ପ୍ରଦର୍ଶନ କରୁଥିବା କିଛି ନର୍ତ୍ତକ ବାଳକ ( ୧୫୯୦-୧୯୧୫ ମସିହା)

ବଚ୍ଚା ବାଜି (ପାର୍ସୀ: بچه بازی‎, ଆକ୍ଷରିକ ଅର୍ଥ: "ବାଳକ ଖେଳ"; ମୂଳ  بچه "ବାଳକ", ଏବଂ بازی "ଖେଳ/କ୍ରୀଡ଼ା") ଆଫଗାନିସ୍ତାନର କିଛି ଭାଗରେ ପ୍ରଚଳିତ ବୟସ୍କ ପୁରୁଷଙ୍କଦ୍ୱାରା ନର୍ତ୍ତକ ବାଳକ ଭାବେ ପରିଚିତ ଶିଶୁ ବା କିଶୋର ବାଳକଙ୍କ ଉପରେ ହେଉଥିବା ଶିଶୁ ଯୌନ ଶୋଷଣର ଏକ ପ୍ରଥା ପାଇଁ ବ୍ୟବହୃତ କଥିତ ଶବ୍ଦଟିଏ । ଏହି ପ୍ରଥା ଯୌନ ଦାସତ୍ୱ ଏବଂ ଶିଶୁ ବେଶ୍ୟାବୃତ୍ତି ସହିତ ସମ୍ବନ୍ଧିତ ।"Boys in Afghanistan Sold Into Prostitution, Sexual Slavery", Digital Journal, Nov 20, 2007 ଏକବିଂଶ ଶତାବ୍ଦୀରେ ଆଫଗାନିସ୍ତାନର ବିଭିନ୍ନ ଭାଗରେ ବଚ୍ଚା ବାଜି ପ୍ରଚଳିତ ରହିଛି । ବଳ ଏବଂ ଚାପ ପ୍ରୟୋଗ ସାଧାରଣ, ଏବଂ ସୁରକ୍ଷା ଅଧିକାରୀମାନେ କହନ୍ତି ଯେ ସେମାନେ ଏପରି ଅଭ୍ୟାସ ଅନତ କରିବାରେ ଅସମର୍ଥ କାରଣ ବଚ୍ଚା ବାଜି ସମ୍ବନ୍ଧୀୟ କାର୍ଯ୍ୟକଳାପରେ ଜଡ଼ିତ ଅନେକ ପୁରୁଷ ଶକ୍ତିଶାଳୀ ଏବଂ ସଶସ୍ତ୍ର ଯୁଦ୍ଧ ସର୍ଦ୍ଦାର ।

ଆଫଗାନ ଗୃହଯୁଦ୍ଧ (୧୯୯୬-୨୦୦୧) କାଳରେ ବଚ୍ଚା ବାଜି ପାଇଁ ତାଲିବାନ ଆଇନ ଅଧୀନରେ ମୃତ୍ୟୁଦଣ୍ଡ ବ୍ୟବସ୍ଥା ଥିଲା । ବାଳକମାନଙ୍କ ନାଚିବା ପ୍ରଥା ଆଫଗାନ ଆଇନ ଅନୁସାରେ ବେଆଇନ ହୋଇଥିଲେ ହେଁ ଶକ୍ତିଶାଳୀ ଅପରାଧୀଙ୍କ ବିରୋଧରେ କ୍ୱଚିତ ଆଇନ ଲାଗୁ କରାଯାଏ ଏବଂ ପୋଲିସ ସମ୍ବନ୍ଧିତ ଅପରାଧରେ ଜଡ଼ିତ ।Quraishi, Najibullah Uncovering the world of "bacha bazi" at The New York Times April 20, 2010Bannerman, Mark The Warlord's Tune: Afghanistan's war on children at Australian Broadcasting Corporation February 22, 2010

ଆଫଗାନିସ୍ତାନ ଅଧିକାର ପରେ ଯୁକ୍ତରାଷ୍ଟ୍ର ଆମେରିକାର ସରକାରୀ ବାହିନୀ ବଚ୍ଚା ବାଜିକୁ ଜାଣିଶୁଣି ଅଣଦେଖା କରିବା ପରେ ଅଭିଯୋଗ ହେବା ପରେ ଏକ ବିବାଦ ସୃଷ୍ଟି ହୋଇଥିଲା । ଆମେରିକୀୟ ସେନା ଏହି ଅପବ୍ୟବହାର ମୁଖ୍ୟତଃ "ସ୍ଥାନୀୟ ଆଫଗାନ ସରକାରଙ୍କ" ଦାୟିତ୍ୱ ଥିଲା ବୋଲି ଦାବୀ କରି ପ୍ରତ୍ୟୁତ୍ତର ଦେଇଥିଲା ।

୨୦୨୦ ସୁଦ୍ଧା ଆନ୍ତର୍ଜାତୀୟ ଉଦ୍‌ବେଗ ସତ୍ତ୍ୱେ ଏହି ଅଭ୍ୟାସ ଜାରିରହିଛି ।

 ଇତିହାସ 
ବଚ୍ଚା ବାଜି ଏକ କେଇ ଶତାବ୍ଦୀ ଧରି ଚଳି ଆସିଥିବା ଏକ ପରମ୍ପରା । ଏହି ପ୍ରଥାକୁ ବିରୋଧ କରିବା ତାଲିବାନମାନଙ୍କ ବୃଦ୍ଧିକୁ ବଢ଼ାଇବାରେ ଏହା ଏକ ମୂଳ କାରକ ଥିଲା । ୧୯୯୬ରେ ତାଲିବାନ କ୍ଷମତାରେ ଆସିବା ପରେ ସମଲିଙ୍ଗୀ ସମ୍ବନ୍ଧ ସମେତ ବଚ୍ଚା ବାଜି ନିଷେଧ କରାଯାଇଥିଲା । ତାଲିବାନମାନେ ଏହାକୁ ଶାରିୟା ଆଇନ ସହିତ ଅସଂଯୁକ୍ତ ବୋଲି ବିବେଚନା କରିଥିଲେ । ବଚ୍ଚା ବାଜି ଓ ସମଲିଙ୍ଗୀ ସମ୍ବନ୍ଧ ଉଭୟ ପାଇଁ ମୃତ୍ୟୁଦଣ୍ଡ ବ୍ୟବସ୍ଥା ହୋଇଥିଲା ।

ସେମାନେ ଗରିବ ଏବଂ ଦୁର୍ବଳ ହୋଇଥିବାରୁ ପ୍ରାୟତଃ ବାଳକମାନଙ୍କୁ ବଛାଯାଏ । ଆଗରୁ ବଚ୍ଚା ବାଳକ ହୋଇଥିବା ପୁରୁଷମାନେ ସାମାଜିକ ତାଡ଼ନାର ସମ୍ମୁଖୀନ ହୋଇ ନିଜେ ଭୋଗିଥିବା ଦୁର୍ବ୍ୟବହାରର ମାନସିକ ପ୍ରଭାବ ସହିତ ସଂଘର୍ଷ କରିଥାନ୍ତି ।

 ଆଧୁନିକ ଉଦାହରଣ 
କ୍ଲୋଭର ଫିଲ୍ମସ ଏବଂ ଆଫଗାନୀ ସାମ୍ବାଦିକ ନଜିବଲ୍ଲା କୁରେଶୀ ଏହି ପ୍ରଥା ବାବଦରେ ଦି ଡାନ୍ସିଂ ବୟେଜ ଅଫ ଆଫଗାନିସ୍ତାନ  ନାମକ ଏକ ବୃତ୍ତଚ୍ଚିତ୍ର ନିର୍ମାଣ କରିଥିଲେ । ଏହା ୨୦୧୦ ମାର୍ଚ୍ଚ ମାସରେ ଯୁକ୍ତରାଜ୍ୟରେ ପ୍ରଦର୍ଶିତ ହୋଇଥିଲା ଏବଂ ପର ମାସରେ ଆମେରିକାରେ ପ୍ରଦର୍ଶିତ ହୋଇଥିଲା ।"True Stories: The Dancing Boys of Afghanistan" , 29 March 2010 ଦି ହଫିଙ୍ଗଟନ ପୋଷ୍ଟର ସାମ୍ବାଦିକ ନିକୋଲାସ ଗ୍ରାହାମ ବୃତ୍ତଚିତ୍ରଟିକୁ "ଉଭୟ ଆକର୍ଷଣୀୟ ଏବଂ ଭୟଙ୍କର" ବୋଲି ବର୍ଣ୍ଣନା କରି ପ୍ରଶଂସା କରିଥିଲେ ।"The Dancing Boys of Afghanistan", PBS Frontline TV documentary, April 20, 2010. ଚଳଚ୍ଚିତ୍ରଟି ଆମ୍ନେଷ୍ଟି ୟୁକେ ମିଡ଼ିଆ ଆୱାର୍ଡ୍ସରେ ୨୦୧୧ ଡକ୍ୟୁମେଣ୍ଟାରୀ ପୁରସ୍କାର ଜିତିଥିଲା । ଚଳଚ୍ଚିତ୍ରଟି ଚ୍ୟାନେଲ ୪ର ମୋର୪ ସେବାରେ ପ୍ରସାରଣ କରାଯାଇଥିଲା ।

 ଆଧାର 

ଶ୍ରେଣୀ:ଆଫଗାନ ଶିଶୁ
ଶ୍ରେଣୀ:ଶିଶୁ ବେଶ୍ୟାବୃତ୍ତି
ଶ୍ରେଣୀ:ଆଫଗାନିସ୍ତାନରେ ଶିଶୁ ଯୌନ ଅତ୍ୟାଚାର
ଶ୍ରେଣୀ:ଆଫଗାନିସ୍ତାନରେ ନୃତ୍ୟ
ଶ୍ରେଣୀ:ବଳପୂର୍ବକ ବେଶ୍ୟାବୃତ୍ତି
ଶ୍ରେଣୀ:ଆଫଗାନିସ୍ତାନରେ ମାନବାଧିକାର ଅପବ୍ୟବହାର
ଶ୍ରେଣୀ:ଆଫଗାନିସ୍ତାନରେ ମାନବ ଚାଲାଣ
ଶ୍ରେଣୀ:ଏଲଜିବିଟି ଓ ଇସଲାମ
ଶ୍ରେଣୀ:ପୁରୁଷ କାମୋଦ୍ଦୀପକ ନର୍ତ୍ତକ
ଶ୍ରେଣୀ:ପୁରୁଷ ବେଶ୍ୟାବୃତ୍ତି
ଶ୍ରେଣୀ:ଏସିଆରେ ବେଶ୍ୟାବୃତ୍ତି
ଶ୍ରେଣୀ:ଲିଙ୍ଗଗତ ବିଭାଜନ ଏବଂ ଇସଲାମ
ଶ୍ରେଣୀ:ଯୌନଗତ ମାନବ ଚାଲାଣ
ଶ୍ରେଣୀ:ଯୌନ କର୍ମୀ
ଶ୍ରେଣୀ:ଯୌନ ଦାସତ୍ୱ
ଶ୍ରେଣୀ:ଆଫଗାନିସ୍ତାନରେ ଯୌନତା
ଶ୍ରେଣୀ:ଏସିଆରେ ପୁରୁଷମାନଙ୍କ ବିରୁଦ୍ଧରେ ହିଂସା
ଶ୍ରେଣୀ:କ୍ରସ-ଡ୍ରେସିଂ